عقیل ابن ابی طالب

عقیل بن ابی طالب (34ق.ھ / 60ھ) رسول اکرم  کے جلیل القدر صحابی اور چچا زاد بھائی تھے اور حضرت علی ابن ابی طالب کے بڑے بھائی تھے۔ پہلے اسلام کے دشمن تھے اور جنگ بدر میں رسول اللہ اور مسلمانوں کے خلاف جنگ لڑی اور پھر سنہ 8ھ میں اسلام قبول کیا۔ عقیل ابو طالب کے چار بیٹوں میں سے دوسرے بیٹے ہیں۔ عقیل کی کنیت ابو یزید ہے۔ آغاز اسلام کی نمایاں شخصیات میں شمار ہوتے ہیں۔ غزوہ موتہ میں شرکت فرمائی جس کے بعد نابینا ہو گئے۔ آپ کے کئی بیٹے تھے، جن میں سے حضرت مسلم ابن عقیل سفیرِ حسین کے نام سے مشہور ہوئے جنھیں واقعہ کربلا سے کچھ عرصہ قبل یزید کے گورنر عبید اللہ ابن زیاد نے کوفہ میں بے دردی سے شہید کر دیا۔ آپ نے 96 سال کی عمر میں شہادت پائی۔
الطبقات الكبرى لابن سعد - حديث رقم (4640)، إسلام ويب، تاريخ الولوج: 12 مارس، 2015. كتاب مجمع الزوائد ومنبع الفوائد -كتاب الجهاد - مسألة رقم (9699)، المؤلف:علي بن أبي بكر الهيثمي، إسلام ويب، تاريخ الولوج: 12 مارس، 2015. 

 نام و نسب 
عقیل نام، ابویزید کنیت، سلسلۂ نسب یہ ہے، عقیل بن ابی طالب بن عبد المطلب بن ہاشم بن عبد مناف القرشی الہاشمی، ماں کا نام فاطمہ تھا، آپ حضرت علیؓ کے سگے بھائی اور عمر میں ان سے بیس سال بڑے تھے۔(اسد الغابہ:3/432)
الطبقات الكبرى-الطبقة الثانية-رقم الحديث 4643.الحديث على إسلام ويب. 

 بدر میں گرفتاری 
عقیل کا دل ابتدا سے اسلام کی طرف مائل تھا؟ ؛لیکن مشرکین مکہ کے خوف سے علی الاعلان اسلام نہیں قبول کرسکتے تھے؛چنانچہ غزوہ بدر میں بادل ناخواستہ مشرکین کے ساتھ شریک ہوئے اور جب ان کو شکست ہوئی تو دوسرے مشرکین کے ساتھ یہ بھی گرفتار ہوئے، آنحضرت ﷺ نے حضرت علیؓ کو بھیجا کہ دیکھو میرے گھرانے والوں میں کون کون لوگ گرفتار ہوئے، آپ نے تحقیقات کرکے عرض کیا کہ نوفل، عباس اور عقیل گرفتار ہوئے ہیں یہ سن کر آنحضرت ﷺ خود بہ نفس نفیس تشریف لائے اور عقیل کے پاس کھڑے ہوکر فرمایا کہ ابو جہل قتل ہو گیا، عقیل بولے اب تہامہ میں مسلمانوں کا کوئی مزاحم باقی نہیں رہا، عقیل کے ہاتھ مال ودولت سے خالی تھے، اس لیے حضرت عباسؓ نے اپنی جیب سے ان کا فدیہ دے کر ان کو آزاد کرایا۔(ابن سعد، جزء4، ق1:29)
عقيل بن أبي طالب بين الحقيقة والشّبهة، صـ117.  .تاريخ دمشق-4735-ج41-ص15
ذهاب عقيل إلى معاوية-مركز الإشعاع الإسلامي. 

 اسلام و ہجرت اور غزوات 
آزاد ہونے کے بعد مکہ واپس گئے اور 8ھ میں باقاعدہ اسلام لاکر ہجرت کا شرف حاصل کیا اور غزوۂ موتہ میں شریک ہوکر پھر مکہ واپس گئے، وہاں جاکر بیمار پڑ گئے، اس لیے فتح مکہ، طائف اور حنین میں شرکت سے معذور رہے،(اسد الغابہ:3/422) ؛لیکن بعض روایات سے معلوم ہوتا ہے کہ غزوہ حنین میں شریک ہوئے؛بلکہ جب مسلمانوں کو ابتدا میں شکست ہوئی اور مہاجرین وانصار کے پاؤں اکھڑ گئے تو اس وقت بھی یہ ثابت قدم رہے۔(اصابہ:4/255)تاريخ الطبري-رقم الحديث:437.الحديث على إسلام ويب 

 عہد مرتضوی 
خلفائے ثلثہ کے زمانہ میں کہیں پتہ نہیں چلتا، حنین کے بعد امیر معاویہؓ اور جناب امیرؓ علی کے اختلافات کے زمانہ میں نظر آتے ہیں۔، یہ گو حضرت علیؓ کے بھائی تھے ؛لیکن اپنی ضروریات کی بنا پر حضرت امیر معاویہؓ سے تعلقات رکھتے تھے اور مدینہ چھوڑ کر شام چلے گئے تھے، اس کا سبب یہ تھا کہ عقیل مفلس، مقروض اور روپیہ کے حاجت مند تھے اور جناب امیرؓ کے یہاں یہ شے عنقا تھی اور امیر معاویہؓ کا خزانہ ہر شخص کے لیے کھلا ہوا تھا، اس لیے افلاس و ناداری نے امیر معاویہؓ کا ساتھ دینے پر مجبور کر دیا تھا، امیر معاویہؓ کے پاس جانے سے پہلے ایک مرتبہ قرض کی ادائیگی کی فکر میں حضرت علیؓ کے پاس بھی گئے تھے، انھوں نے بڑی پزیرائی کی، حسنؓ کو حکم دیا، انھوں نے لاکر کپڑے بدلائے، شام کو دستر خوان بچھا تو صرف روٹی، نمک اورترکاری آئی، عقیلؓ نے کہا بس یہی سامان ہے، حضرت علیؓ نے فرمایا ہاں، عقیل نے مطلب بیان کیا کہ میرا قرض ادا کردو، حضرت علی ؓ نے پوچھا کس قدر ہے، کہا 40 ہزار آپ نے جواب دیا، میرے پاس اتنا روپیہ کہاں، تھوڑا صبر کیجئے جب چار ہزار میرا وظیفہ ملے گا تو آپ کو دے دوں گا، عقیل نے کہا تم کو کیا دشواری ہے بیت المال تمھارے ہاتھ میں ہے، مجھ کو وظیفہ کے انتظار میں کب تک رکھو گے، حضرت علیؓ نے فرمایا میں مسلمانوں کا امین ہوں، آپ چاہتے ہیں کہ خیانت کرکے ان کا مال آپ کے حوالہ کردوں یہ جواب سن کر عقیل چلے گئے اور امیر معاویہؓ کے پاس پہنچے، معاویہؓ نے پوچھا تم نے علیؓ اوران کے ساتھیوں کو کیسا پایا، جواب دیا، وہ لوگ رسول کے صحیح صحابی ہیں، بس صرف اس قدر کمی ہے کہ آنحضرت ﷺ ان میں نہیں ہیں اور تم اور تمھارے ساتھی ٹھیک ابو سفیان کے حواریوں کی طرح ہو، مگر اس موازنہ کے بعد بھی دوسرے دن امیر معاویہؓ نے دربار میں انھیں بلوا کر پچاس ہزار درہم دلوائے۔(اسد الغابہ:3/423)

حضرت عقیل کے شام جانے کے بعد امیر معاویہؓ لوگوں کے سامنے ان کو مثال میں پیش کرکے ان کو اپنی حمایت پر آمادہ کرتے تھے اور کہتے تھے کہ اگر میں حق پر نہ ہوتا تو علیؓ کے بھائی ان کو چھوڑ کر میرا ساتھ کیوں دیتے، ایک مرتبہ لوگوں کے سامنے یہی دلیل پیش کر رہے تھے، عقیل بھی موجود تھے، انھوں نے جواب دیا کہ میرا بھائی دین کے لیے بہتر ہے اور تم دنیا کے لیے، یہ دوسری بات ہے کہ میں نے دنیا کو دین پر ترجیح دی، رہا آخرت کا معاملہ تو اس کے لیے اللہ سے حسن خاتمہ کی دعا کرتا ہوں۔(اسد الغابہ:3/423)الاستيعاب-ابن عبد البر-عقيل باب عقيل على إسلام ويب  .أسد الغابة، ص561

 وفات 
جناب عقیل رضی اللہ تعالی عنہ نے امیر معاویہؓ کے اخیر عہد یا یزید کے ابتدائی زمانہ میں وفات پائی۔ بڑھاپے میں آپ  نابینا ہو گئے تھے۔ آپ کی وفات 96 برس کی عمر میں معاویہ اول رضی اللہ عنہ کی خلافت میں ہوئی۔(اصابہ:4/655)الطبقات الكبرى-رقم الحديث 4532 الحديث على إسلام ويب. 
 اہل و عیال 
حضرت عقیل رضی اللہ تعالیٰ عنہ نے مختلف اوقات میں متعدد شادیاں کیں، ان بیویوں اور اولادوں کے نام یہ ہیں۔الطبقات الكبرى-الطبقة الثانية-رقم الحديث 4545.الحديث على إسلام ويب. 
 بیویاں 

عقیل کی تین بیویاں تھیں۔
 ام سعید
 خلیلہ
 ام بنین

یزید یا زید،
سعید
علی،
محمد،
رملہ
جعفر، اکبر،
ابوسعیداحول ان بیویوں سے پیدا ہوئے۔

اور عقیل کی کئی دیگر ام ولد کنیزیں تھیں۔

مسلم، عبد اللہ، عبد الرحمن اور عبد اللہ الاصغر کی والدہ علیہ نامی کنیز تھیں۔

ان کے علاوہ جعفر، اصغر، حمزہ، عثمان، ام ہانی، اسماء، فاطمہ، ام قاسم، زینب اور ام نعمان وغیرہ، مختلف لونڈیوں کے بطن سے تھیں۔عقيل بن أبي طالب بين الحقيقة والشّبهة، صـ176.  . ،البداية والنهاية - ابن كثير - ج 8 - الصفحة 52. 

 اولادیں 

حضرت عقیل کے اکیس بیٹے اور دس بیٹیاں تھیں۔
 یزید: ان کی والدہ ام سعید رابطہ بنت عمرو تھیں اور یہ بچپن میں وفات پا گئے تھے۔
 سعید: ان کی والدہ بھی ام سعید رابطہ بنت عمرو ہیں۔
 جعفر اکبر: ان کی والدہ ام البنین بنت الثغر تھیں اور انھوں نے ام الحسن بنت علی بن ابی طالب سے شادی کی اور یہ 61 ھ میں واقعہ طف میں امام حسين کے ساتھ شہید ہو ئے تھے۔الفصول المهمة في معرفة الأئمة - ابن الصباغ - ج 1 - ص 645. 
 ابو سعید احول: ان کی والدہ بھی ام البنین بنت الثغر تھیں، انھوں نے فاطمہ بنت علی بن ابی طالب سے شادی کی اور ان سے حمیدہ پیدا ہوئیں اور یہ بھی کہا جاتا ہے کہ فاطمہ سے ایک بیٹے محمد بھی پیدا ہوئے۔ زیادہ تر منابع میں یہ ملتا ہے کہ محمد کی والدہ ایک ام الولد کنیز تھیں۔ سنہ 61 ہجری میں واقعہ طف میں امام حسين کے ساتھ شہید ہوئے۔ابو سعيد بن عقيل وابنه محمد بن فاطمة بنت علي (ع). 
 مسلم ان کی والدہ ایک ام الولد کنیز تھیں جن کا نام علیہ ہے۔ قیام امام حسین کے دوران کوفہ میں شہید ہوئے۔
 عبد اللہ اکبر: ان کی والدہ ایک ام الولد کنیز تھیں، ان کا نام علیہ ہے، وہ کربلا میں شہید ہوئے۔
 عبد اللہ اوسط: یہ امام سجاد کے اصحاب میں سے تھے۔معجم أنصار الحسين - الهاشميّون - الجز الأول: دائرة المعارف الحسينية. 
 عبد اللہ اصغر: ان کی والدہ ایک ام الولد کنیز تھیں جن کا نام علیہ ہے۔
 عبد الرحمن: وہ جو واقعہ کربلاامام حسین کے ساتھ شہید ہوئے اور ان کی والدہ ایک ام الولد کنیز تھیں جن کا نام علیہ تھا۔
 احمد: ان کی والدہ ایک ام الولد کنیز تھیں۔معجم أنصار الحسين - الهاشميّون - الجز الأول: دائرة المعارف الحسينية. المركز الحسيني للدراسات.  ، محسن امین عاملی اکلوتے مورخ ہیں جنھوں نے ان کا تذکرہ اپنی کتاب اعیان الشیعہ میں کیا ہے اور اسے اپنے بعض ہم عصروں سے منسوب کرتے ہوئے لکھا ہے کہ: کچھ معاصرین نے ان کا ذکر اپنی کتاب میں کیا ہے۔ محمد صادق کرباسی نے ذکر کیا ہے کہ ان کی ولادت 44 ہجری سے پہلے ہوئی تھی۔أعيان الشيعة - السيد محسن الأمين - ج 3 - الصفحة 219. 
 فضل: واقدی نے ذکر کیا ہے کہ انھوں نے مصرمیں بہنسا کی فتح میں حصہ لیا تھا۔فتوح الشام للواقدي ص210. 
 معین: ان کی والدہ ایک ام الولد کنیز تھیں، کہا جاتا ہے کہ یہ بھی کربلا میں شہید ہوئے۔مقتل الحسين لأبي مخنف.معجم أنصار الحسين - الهاشميّون - الجزء الثالث: دائرة المعارف الحسينية. 
 الحکم: ان کی والدہ ایک ام الولد کنیز تھیں۔ ربعی نے اپنی کتاب تاریخ پیدائش و وفات علماء میں ذکر کیا ہے کہ وہ کربلا میں شہید ہوئے تھے،تاريخ مولد العلماء ووفياتهم 68. اور محمد صادق الکرباسی نے کہا: "ربعی نے اپنی کتاب میں ان کے بیٹے عبد اللہ کا ذکر کرتے ہوئے کہا کہ عبد اللہ اپنے والد کے ساتھ واقعہ کربلا میں شہید ہوئے۔ ان کی والدہ ایک ام الولد کنیز تھیں، جن کا نام مورخین نے ذکر نہیں کیا اور یہ مسلم ہے جب ان کا بیٹا عبد اللہ کربلا میں مارا گیاتو اس کی عمر کم از کم بیس سال سے زیادہ ہو گی۔معجم أنصار الحسين - الهاشميّون - الجزء الثاني: دائرة المعارف الحسينية. 
 عقیل: ان کی والدہ ایک ام الولد کنیز تھیں،معجم أنصار الحسين - الهاشميّون - الجزء الثاني: دائرة المعارف الحسينية. معجم أنصار الحسين - الهاشميّون - الجز الأول: دائرة المعارف الحسينية.  زرندی نے ان کا ذکر کیا اور یہ بھی لکھا ہے کہ وہ واقعہ کربلا میں شہید ہوئے، انھوں نے مزید لکھاکہ: اور عقیل کی اولاد میں سے پانچ شہدائے كربلا میں سے ہیں: مسلم، عقیل، جعفر، عبد اللہ بن مسلم بن عقیل اور ان کا بھائی۔ محمد بن مسلم۔ مدائنی نے ذکر کیا ہے کہ وہ امام حسین کے ساتھ عبد الرحمان بن عقیل اور عون بن عقیل 61 ھ میں واقعہ کربلا میں شہید ہوئے۔نظم درر السمطين، صـ218.  علی نمازی شاہرودی نے کہا: ان کے بیٹے عقیل بن عقیل کا شمار بھی شہداء کربلا میں ہوتا ہے۔مستدركات علم رجال الحديث، جـ5، صـ255. 
 عون: ان کی والدہ ام ولد کنیز تھیں، ابن شہر آشوب نے اسے امام حسین کے ساتھ شہدائے کربلا میں شمار کیا۔معجم رجال الحديث، جـ14، صـ186. 
 عبد مناف: اس نے ایک بیٹا ہاشم چھوڑا تھا مگر اس کی نسل منقطع ہو گئی۔
 جعفر اصغر: ان کی والدہ ایک ام الولد کنیز تھیں۔
 حمزہ: ان کی والدہ ایک ام الولد کنیز تھیں۔
 عثمان: ان کی والدہ ایک ام الولد کنیز تھیں۔
 محمد: ان کی والدہ ایک ام الولد کنیز تھیں۔
 عیسیٰ: ان کی والدہ ایک ام الولد کنیز تھیں۔
 علی: ان کی والدہ ایک ام الولد کنیز تھیں۔
 ام ہانی، ان کی والدہ ایک ام الولد کنیز تھیں۔
 رملہ: ان کی والدہ ایک ام الولد کنیز تھیں۔كتبا بطل العلقمي، قسم "أولاد عقيل". 
 زینب: ان کی والدہ ایک ام الولد کنیز تھیں۔
 فاطمہ: ان کی والدہ ایک ام الولد کنیز تھیں۔
 زینب الصغرا: ان کی والدہ ایک ام الولد کنیز تھیں۔
 ام لقمان: ان کی والدہ ام لقمان ہیں۔
 اسماء: ان کی والدہ ایک ام الولد کنیز تھیں۔الطبقات الكبرى لابن سعد (42/4) 
 ام القاسم: ان کی والدہ ایک ام الولد کنیز تھیں۔
 ام النعمان: ان کی والدہ ایک ام الولد کنیز تھیں۔
 ام عبد اللہ: ان کی والدہ ایک ام الولد کنیز تھیں۔
 عقیلہ: ان کے بارے میں کہا جاتا ہے کہ وہ حسین بن علی کا مرثیہ پڑھتی تھیں اور ان کی شہادت اور ان پر ہونے والے مظالم کو یاد کرتی تھیں۔كتاب أعلام النساء المؤمنات ص 538 ـ ص 553. اسم الکتاب : الجليس الصالح الكافي والأنيس الناصح الشافي المؤلف : ابن طرار، أبو الفرج    الجزء : 1  صفحة : 676. تاريخ مدينة دمشق - ابن عساكر - ج 50 - الصفحة 106. اشعار النساء المؤمنات:140. 

عقیل کی نسل صرف ان کے ایک بیٹے سے چلی جو محمد تھے جن کی زوجہ ام کلثوم بنت علی تھیں اور راوی حدیث عبد اللہ بن محمد بن عقیل کے ذریعے آگے چلی۔سير أعلام النبلاءج1 ص218نسب قريش-ولد عقيل بن أبي طالب

 ذریعہ ٔمعاش 
آنحضرت ﷺ نے خیبر کی پیداوار سے ڈیڑھ سو وسق سالانہ جناب عقیل کے لیے مقرر فرمایا تھا۔
،نيل الأوطار تاريخ دمشق-4735-ج41-ص19

 استعداد علمی 
حضرت عقیل رضی اللہ تعالیٰ عنہ ہجرت کے بعد پھر مکہ لوٹ گئے تھے اور عرصہ تک وہاں مقیم رہے، اس لیے صحبت نبوی ﷺ سے فیضیاب ہونے کا بہت کم موقع ملا، اسی لیے رسول کے عزیز ہونے کی حیثیت سے علم میں ان کا جو پایہ ہونا چاہیے تھا، وہ نہ پیدا ہو سکا، تاہم حدیث کی کتابوں میں ان کی دو چار روایتیں موجود ہیں، محمد، حسن بصری اور عطا آپ کے زمرۂ تلامذہ میں ہیں۔(مستدرک حاکم:3/576)

مذہبی علوم کے علاوہ علوم جاہلی میں بھی ممتاز حیثیت رکھتے تھے، چنانچہ علم الانساب کے جو عربوں کا خاص علم تھا، بڑے ماہر تھے، ایام عرب کی داستانیں بھی ان کو ازبر تھیں اور ان علوم میں لوگ ان سے استفادہ کرتے تھے، چنانچہ مسجد نبوی صلی اللہ علیہ وسلم میں نماز کے بعد یہ بیٹھتے تھے اور لوگ ان سے مستفید ہوتے تھے۔(مسند احمد بن حنبل:1/201)

بہت حاضر جواب تھے۔ کئی بار امیر معاویہ کو دندان شکن جواب دیے۔
سير أعلام النبلاء  .

 آنحضرت ﷺ کی محبت 
آنحضرت ﷺ ان سے بہت محبت کرتے تھے، فرمایا کرتے تھے کہ ابوزید مجھ کو تمھارے ساتھ دوہری محبت ہے ایک قرابت کے سبب سے دوسری اس وجہ سے کہ میرے چچا تم کو محبوب رکھتے تھے۔(تہذیب الکمال:270)

 پابندی سنت 
عقیل شادی و مسرت کے موقعوں پر بھی جبکہ لوگ عموماً کچھ نہ کچھ بے اعتدالی کرجاتے ہیں، مسنون طریقوں کا لحاظ رکھتے تھے، ایک مرتبہ نئی شادی کی، صبح کو احباب مبارک باد دینے آئے اور عرب کے قدیم دستور کے مطابق ان الفاظ میں تہنیت پیش کی کہ "بالرفاء والبنین" اگرچہ ان الفاظ میں کوئی خاص قباحت نہیں تھی؛لیکن چونکہ مسنون طریقہ تہنیت موجود تھا، اس لیے کہا کہ یہ نہ کہو ؛بلکہ "بارک اللہ لکم وبارک اللہ علیکم " کہو کہ ہم کو اسی کا حکم ملا ہے۔(استعیاب :2/523)
كنز العمال - المتقي الهندي - ج 10 - الصفحة 542. 
تاريخ مدينة دمشق - ابن عساكر - ج 26 - الصفحة 299. 

 حضرت عقیل بن ابو طالب کی میراث 
حضرت عقیل کے نزول بہت سارے ہیں اور یہ یمن، عمان اور صومالیہ کے کچھ حصوں میں پھیلے ہوئے ہیں۔
حضرت امام سعد بن عقیل بن ابی طالب رضی اللہ عنہ جو آپ کی اولاد ہیں، کا مزار عراق کے علاقے تال عفر میں واقع ہے۔

 حوالہ جات 

زمرہ:بنو ہاشم
زمرہ:صحابہ و صحابیات
زمرہ:580ء کی دہائی کی پیدائشیں
زمرہ:670ء کی دہائی کی وفیات
زمرہ:683ء کی وفیات
زمرہ:670ء کی وفیات
زمرہ:جنت البقیع میں مدفون شخصیات
زمرہ:نابینا شخصیات
زمرہ:581ء کی پیدائشیں
زمرہ:مکہ میں پیدا ہونے والی شخصیات
زمرہ:60ھ کی وفیات
زمرہ:مدینہ منورہ میں وفات پانے والی شخصیات
زمرہ:50ھ کی وفیات
زمرہ:590ء کی پیدائشیں
زمرہ:ہاشمی شخصیات
زمرہ:679ء کی وفیات
زمرہ:اہل بیت
زمرہ:باب حدیث/متعلقہ مضامین